Jüri raamatukogu

Jüri raamatukogu on Jüri alevikus Rae vallas Harjumaal asuv rahvaraamatukogu. 

Jüri Raamatukogu on üks kolmest Rae Vallavalitsuse hallatavast raamatukogust. 2006. aasta septembrist asub raamatukogu hoonekompleksis aadressil Laste tänav 3, kus tegutseb veel neli asutust: Jüri Gümnaasium, Rae Valla Spordikeskus, Rae Huvialakool ja Jüri Noortekeskus.

1. septembril 2009 avati haruraamatukogu – Peetri raamatukogu, mis asub Peetri Lasteaed-Põhikooli hoonekompleksis aadressil Pargi tee 6, Peetri alevik.

Raamatukogu teeninduspiirkonnas oli 2019. aasta 1. detsembri seisuga 20 032 inimest. Registreeritud lugejate arv 2019. aastal oli 4919, neist kuni 16-aastaseid oli 2522. Külastuste arv ulatus 70 207-ni, kojulaenutuste arv oli 73 293.

Kogu suurus on 58 172 ühikut, 2019. aastal suurenes kogu 909 ühiku võrra. Raamatukogu fond on sisestatud elektroonilisse andmebaasi URRAM.

Jüri Raamatukogus on külastajatele kaheksa arvutitöökohta – esimesel korrusel 2 avalikuks kasutamiseks ja teisel korrusel 6 lastele mõeldud arvutit. Lisaks 5 arvutitöökohta Peetris – 2 avalikuks kasutamiseks ja 3 lastele mõeldud arvutit. 

Töötajaid on Jüri Raamatukogus 7 ja Peetris 4.

Viited

Välislingid
Raamatukogust Rae valla raamatukogude koondlehel

Harju maakonna raamatukogud
Rae vald